
                 DÁM Önkormányzati Társulás

2026. szeptember 15-ei Társulási Tanácsi ülés 2. sz. napirendi pontja: Döntés közbeszerzői szakértői díjról szóló ajánlat elfogadásáról
Előadó: Porga Ferenc elnök

Tisztelt Polgármester Asszony/Úr!
A Társulási Tanács az előző napirendi pont keretében döntött 26 települést érintően a kóbor állatok befogásával, elszállításával és elhelyezésével kapcsolatos gyepmesteri feladatellátás kapcsán közbeszerzési eljárás kiírásáról. A közbeszerzési törvény előírása alapján az eljárás lebonyolításához közbeszerzési szakértő megbízása szükséges. A közbeszerzési tanácsadóval való szerződéskötést ajánlatkérés előzte meg, ajánlattételre 3 közbeszerzési szakértőt kértünk fel. Az ajánlattételi felhívásra 2 db árajánlat érkezett.
A beérkezett árajánlatok az alábbiak:

Beérkezés ideje
Ajánlattevő megnevezése
      Megbízási díj (bruttó)

1. 
2026.08.28
           Bakó Ügyvédi Iroda
                           1.905.000,- Ft

2.
2026.09.02
           Nyiri Ügyvédi Iroda
                           2.286.000,- Ft

A legkedvezőbb ajánlat: Bakó Ügyvédi Iroda, bruttó 1.905.000.- Ft.
Az árajánlatban szereplő megbízási díj egyik esetben sem tartalmazza az Elektronikus Közbeszerzési Rendszer (EKR) rendszerhasználati díját és a Közbeszerzési Értesítőben feladandó hirdetmény ellenőrzési díját. 
Fentiekre tekintettel, javaslom a határozati javaslat szerinti döntés meghozatalát.

A beérkezett árajánlatokat az előterjesztés melléklete tartalmazza.
Határozati javaslat:

1. A DÁM Önkormányzati Társulás Társulási Tanácsa megtárgyalta és elfogadja a Bakó Ügyvédi Iroda közbeszerzési tanácsadói feladatok ellátására adott ajánlatát. 

2. A Társulási Tanács felhatalmazza az elnökét a Bakó Ügyvédi Irodával történő szerződés aláírására.
Határidő: azonnal
Felelős: elnök 

Tamási, 2026. szeptember 10.
                       

                                                                           Porga Ferenc s.k
                                                                           elnök
